
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1654 

21 Αυγούστου 2007 


ΑΠΟΦΑΣΕΙ Σ 

Αριθμ. 4100 

Χορήγηση ειδικής άδειας απουσίας με αποδοχές, για 
την άσκηση του Εκλογικού δικαιώματος κατά τις 
γενικές βουλευτικές εκλογές της 16ης Σεπτεμβρίου 
2007. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 3 και 4 του άρθρου 106 και 
της παρ. 2 του άρθρου 6 της εκλογικής νομοθεσίας 
(π.δ. 96/2007 «Κωδικοποίηση σ’ ενιαίο κείμενο των δι¬ 
ατάξεων της νομοθεσίας για την εκλογή βουλευτών» 
ΦΕΚ 116/Α'). 

2. Τις διατάξεις του π. δ/τος 154/2007 «Διάλυση της 
Βουλής, προκήρυξη εκλογής Βουλευτών και σύγκληση 
της Η' Αναθεωρητικής Βουλής» (ΦΕΚ 196/Α'). 

3. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ 98/Α'), όπως ισχύουν σήμερα. 

4. Τις διατάξεις του άρθρου 90 «Κώδικας νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π. δ/τος 63/2005 
(ΦΕΚ 98/Α'). 

5. Τις διατάξεις του άρθρου 29Α του ν. 1558/1985, που 
προστέθηκε με το άρθρο 27 του ν. 2081/1992 (ΦΕΚ 154/Α') 
και αντικαταστάθηκε με την παρ. 2α του άρθρου 1 του 
ν.2469/1997 (ΦΕΚ 38/Α'). 

6. Τις διατάξεις του π. δ/τος 368/1989 «Οργανισμός 
του Υπουργείου Εργασίας» (ΦΕΚ 163/Α'), όπως ισχύει 
σήμερα. 

7. Τις διατάξεις του π. δ/τος 372/1995 «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλί¬ 
σεων στο Υπουργείο Εργασίας» (ΦΕΚ 201/Α'). 

8. Το υπ’ αριθμ. 46683/Αριθ. Εγκυκλ. 55/18.8.2007 έγγρα¬ 
φο του Υπουργείου Εσωτερικών, Δημόσιας Διοίκησης 
και Αποκέντρωσης. 

9. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 


Υφυπουργό Απασχόλησης και Κοινωνικής Προστασίας» 
(ΦΕΚ 783/Β72007). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ι.'Ολες οι βιομηχανικές, βιοτεχνικές και εμπορικές επι¬ 
χειρήσεις, εκμεταλλεύσεις και εργασίες του ιδιωτικού 
τομέα, καθώς και όσοι γενικώς απασχολούν προσωπικό 
και υπάγονται στον ιδιωτικό τομέα, υποχρεούνται να 
χορηγήσουν στο προσωπικό τους ειδική άδεια απουσίας 
με αποδοχές για τη διευκόλυνση άσκησης του εκλο¬ 
γικού τους δικαιώματος, κατά τις γενικές βουλευτικές 
εκλογές της 16ης Σεπτεμβρίου 2007. 

2. Ο αριθμός των ημερών αδείας απουσίας, που χο¬ 
ρηγείται για τον ανωτέρω σκοπό και που καλύπτει τον 
απολύτως αναγκαίο χρόνο για τη μετάβαση του προ¬ 
σωπικού των υπόχρεων της παρ. 1 της παρούσας στον 
τόπο άσκησης του εκλογικού του δικαιώματος και την 
επιστροφή του απ’ αυτόν, καθορίζεται ως ακολούθως: 

Α. Για τους μισθωτούς για τους οποίους εφαρμόζεται 
καθεστώς εξαήμερης εβδομαδιαίας εργασίας: 

α) Σε όσους μετακινηθούν, για την άσκηση του εκλο¬ 
γικού τους δικαιώματος σε απόσταση 100-200 χιλιομέ¬ 
τρων, χορηγείται άδεια μιας (1) εργάσιμης ημέρας. 

β) Σε όσους μετακινηθούν σε απόσταση 201-400 χιλιο¬ 
μέτρων, χορηγείται άδεια δύο (2) εργασίμων ημερών. 

γ) Σε όσους μετακινηθούν σε απόσταση 401 χιλιομέ¬ 
τρων και άνω χορηγείται άδεια τριών (3) εργασίμων 
ημερών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 

δ) Σε όσους μετακινηθούν σε νησιά, για τα οποία 
δεν υπάρχει οδική πρόσβαση, ο αριθμός των ημερών 
αδείας που χορηγείται θα εξετάζεται κατά περίπτωση, 
ανάλογα με την απόσταση και τις ειδικές συνθήκες 
μετακίνησης, χωρίς ωστόσο η άδεια στις περιπτώσεις 
αυτές, να υπερβαίνει τις τρεις (3) εργάσιμες ημέρες. 

Β. Γ ια τους μισθωτούς για τους οποίους εφαρμόζεται 
καθεστώς πενθήμερης εβδομαδιαίας εργασίας: 

α) Σε όσους μετακινηθούν, για την άσκηση του εκλο¬ 
γικού τους δικαιώματος σε απόσταση 200-400 χιλιομέ¬ 
τρων, χορηγείται άδεια μιας (1) εργάσιμης ημέρας. 

β) Σε όσους μετακινηθούν σε απόσταση 401 χιλιο¬ 
μέτρων και άνω, χορηγείται άδεια δύο (2) εργασίμων 

ημερών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 

γ) Σε όσους μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών αδείας 
που χορηγείται θα εξετάζεται κατά περίπτωση, ανάλογα 
με την απόσταση και τις ειδικές συνθήκες μετακίνησης, 
χωρίς ωστόσο η άδεια στις περιπτώσεις αυτές, να υπερ¬ 
βαίνει τις τρεις (3) εργάσιμες ημέρες. 

3. Για όσους εκ των μισθωτών, που μετακινούνται κατά 
τα ανωτέρω, η Κυριακή 16 Σεπτεμβρίου 2007 (ημέρα 
διεξαγωγής της ψηφοφορίας) είναι εργάσιμη ημέρα, 


αυτή θεωρείται ως ημέρα ειδικής αδείας απουσίας με 
αποδοχές, πέραν αυτών που ορίζονται στην προηγού¬ 
μενη παράγραφο της παρούσας. 

4. Η κατά τα ανωτέρω χορηγούμενη άδεια δεν συμ¬ 
ψηφίζεται με την ετήσια άδεια μετ’ αποδοχών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·6ί.(]Γ - ί-ίτΐίίΙ: ννβί)ίτΐ35ΐ6Γ.£ί@8ί·(ΐΓ 




